सीडब्ल्यूसी पर सचिव ने लगाए आरोप
चासके कैलाश नगर स्थित महिला जन स्वास्थ्य एवं शिशु कल्याण केंद्र के सचिव विनोद सौरभ ने बाल कल्याण समिति (सीडब्ल्यूसी) पर गंभीर आरोप लगाते हुए बोकारो डीसी को पत्र लिख कार्रवाई की मांग की है। विनोद ने बाल कल्याण समिति की अवैधानिक कृत्यों में संलिप्तता की उच्चस्तरीय जांच प्राथमिकी दर्ज करने की मांग की है। उन्होंने बताया कि 31 दिसंबर 2014 को एक लावारिस बच्ची बरमसिया पुलिस को मिली थी, जिसे तत्काल संरक्षण के लिए बाल कल्याण समिति ने उसी गांव के गणेश राय नामक व्यक्ति को दे दिया। तीन वर्ष बीतने के बावजूद आजतक उक्त बच्ची को कारा के नियमानुसार कुटुंब न्यायालय में गोद देने की प्रक्रिया को पूरा नहीं किया और बच्ची गोद दे दी। बच्ची को लीगली फ्री भी नहीं किया गया। दूसरा मामला बताते हुए कहा कि पिंड्राजोरा थाना क्षेत्र के आमडीहा में वर्ष 2013-2014 में एक नवजात बच्चा मिला था, उस बच्चे को भी एक गरीब महिला को सौंप दिया, जिसके पहले से बच्चे थे। उन्होंने बताया कि 20 नवंबर 2015 को भी सेक्टर चार के लक्ष्मी मार्केट में एक नवजात शिशु पाया गया था, जिसे समिति ने नियम कानून को ताक पर रखकर झोपड़ी में रहने वाली एक गरीब महिला को दे दिया। समिति के सदस्य प्रभाकर कुमार पर सीधे आरोप लगाते हुए कहा कि उन्होंने अपने नजदीकी व्यक्ति को एक बच्ची बिना वैधानिक प्रक्रिया अपनाए ही गोद दे दिया। इस पर तत्कालीन समिति के अध्यक्ष जनार्दन चौधरी ने प्रभाकर कुमार की सदस्यता समाप्त करने के लिए सरकार को लिखा था। उन्होंने अपने आप को कानून के बाहर जाकर स्वयं को कार्यकारी अध्यक्ष घोषित कर दिया है और इस नाम पर लोगों का भयादोहन कर रहे हैं।
सारे आरोप बेबुनियाद, जांच होनी चाहिए
^बोकारोसीडब्ल्यूसी के सदस्य डॉ. प्रभाकर से पूछे जाने पर उन्होंने बताया कि केंद्र के सचिव बिनोद सौरभ के द्वारा लगाए गए सारे आरोप बेबुनियाद है। सीडब्ल्यूसी के किस अधिकारी के कार्यकाल में क्या गड़बड़ हुई है, इस संबंध में उच्च स्तरीय जांच होनी चाहिए। अगर उनपर आरोप सिद्ध हो जाएगा तो वे खुद समाज कल्याण विभाग से हट जाएंगे। \\\'\\\' डॉ.प्रभाकर कुमार, सीडब्ल्यूसी के सदस्य
hin_Deva hin_Deva hin_Deva hin_Deva